ג'יין אוסטן בתרבות הפופולרית

ממוזער|298x298 פיקסלים|1940. גריר גרסון ולורנס אוליבייה בקטע מצילום מסך מתוך הקדימון לגרסה הקולנועית לספר "גאווה ודעה קדומה" מאת ג'יין אוסטן.
הסופרת **ג'יין אוסטן** ויצירותיה הוצגו במגוון צורות בתרבות הפופולרית.

ג'יין אוסטן (16 בדצמבר 1775 – 18 ביולי 1817) הייתה סופרת אנגלייה שהביקורת החברתית שלה והשימוש שעשתה ביד אמן במבע עקיף חופשי ובאירוניה הובילו להיותה אחת הסופרות המשפיעות והמוערכות ביותר בספרות האנגלית. הרומנים של אוסטן, אישיותה ותולדות חייה היוו בסיס לעיבודים רבים לקולנוע, טלוויזיה ותיאטרון.

לקראת סוף המאה העשרים נעשו עיבודים מודרניים לספריה של אוסטן, כאשר קווי העלילה הבסיסיים נשמרים אבל השתנו זמן ומקום ההתרחשות. לדוגמה הסרט "קלולס" הוא עיבוד מודרני של איימי הקרלינג לספר "אמה" המתרחש בבוורלי הילס. הסרט הפך לתופעה תרבותית, ובהמשך נוצרה סדרת טלוויזיה באותו שם.

## ג'יין אוסטן כדמות
### קולנוע וטלוויזיה
ב-2007 יצא לאקרנים הסרט "להיות ג'יין" בכיכובה של אן האת'וויי שגילמה את ג'יין אוסטן. הסרט מבוסס על הביוגרפיה "Becoming Jane Austen" מאת ג'ון הנטר ספנס, ומתמקד בחיי אוסטן בצעירותה, התפתחותה כסופרת, והקשר הרומנטי שהיה לה עם תומאס לפרוי (ג'יימס מק'אבוי).

סרט הטלוויזיה "החרטות של מיס אוסטן" יצא באותה שנה, ובו מככבת אוליביה ויליאמס בדמות ג'יין אוסטן. הסרט, המבוסס על מכתבים שכתבה אוסטן, הוא ביוגרפי בחלקו ומתמקד בשנים האחרונות לחייה, כשהיא מביטה על חייה ואהבותיה. היא גם עוזרת לאחייניתה האהובה פאני נייט (אימוג'ן פוטס) לבחור לעצמה בעל.

### תיאטרון
ביוני 2006 עלה המחזה "ג'יין, המחזמר" (JANE, the musical) בווסט מידלנדס שבאנגליה. זהו מחזמר בסגנון הווסט אנד המבוסס על חייה של ג'יין אוסטן. את המחזמר ביים גיטיקה ליזרדי, והוא מתייחס אל אוסטן כאל גיבורה מודרנית, אשר מעדיפה אמנות על הביטחון שבנישואים חסרי אהבה.

### ספרות
בסדרת ספרי המסתורין של סטפני בארון  הגיבורה ג'יין אוסטן היא בלשית חובבת.

הקומיקסאית קייט ביטון  הקדישה לג'יין אוסטן אחד מרצועות הקומיקס שלה.

Gill Hornby, MISS AUSTEN' Century,2020,

## [[תבונה ורגישות]] (1811)
### קולנוע וטלוויזיה

### עיבודים חופשיים
* "מעושר לעוני" (2011) סרט דרמה מתרחש בקרב מקסיקנים אמריקאים בלוס אנג'לס.
* "Scents and Sensibility" (2011) עיבוד מודרני לרומן על התמודדותן של אחיות שאביהן נכלא באשמת הונאה.
* "Material Girls" (2006) עיבוד מודרני על אודות שתי נשות החברה הגבוהה בהוליווד עשירות ומפונקות המתמודדות עם קשיים כלכליים.

## [[גאווה ודעה קדומה]] (1813)
### קולנוע וטלוויזיה

#### עיבודים חופשיים
* "יומנה של ברידג'ט ג'ונס" (2001) קווים בעלילה שאולים מ"גאווה ודעה קדומה" ושמו הדמות הראשית מארק דארסי לקוח מגיבור הרומן. בסרט מגלם את מארק השחקן קולין פירת' שגילם את מר דארסי בסדרת הטלוויזיה משנת 1995.
* "אבודה בעולמה של ג'יין אוסטן" (2008) סרט פנטזיה בריטי שבו הגיבורה אמנדה פרייס (ג'מימה רופר) מעריצה נלהבת של ג'יין אוסטן () מתחלפת בחייה עם אליזבת בנט. ג'מה ארטרטון ואליוט קוואן מככבים בתפקידים של אליזבת ודארסי.
* "מה שנחוץ לרווק" (2008) סדרת טלוויזיה ישראלית בת שישה חלקים שכתבה וביימה עירית לינור. העלילה המבוססת על "גאווה ודעה קדומה" מתרחשת בגליל, ומר דארסי הוא איש היי-טק עשיר.
* "היומנים של ליזי בנט" (2013–2014) סדרת יוטיוב בכיכובה של אשלי קלמנטס המגלמת את ליזי בנט, ומתארת את חייה בווידאו בלוג.
* "תעלומה באחוזת פמברלי" (2013) דרמה בת שלושה חלקים ובה סיפור רצח המתרחש בפמברלי, האחוזה של מר ומרת דארסי. הסרט הוא המשך לעלילת "גאווה ודעה קדומה". אנה מקסוול מרטין מגלמת את אליזבת, מת'יו ריס בתפקיד דארסי, ג'נה קולמן בדמות לידיה ויקהאם, ומת'יו גוד בתפקיד ג'ורג' ויקהאם.
* "גאווה ודעה קדומה וזומבים" (2016) סרט המבוסס על רומן באותו שם בכיכובם של לילי ג'יימס בדמות אליזבת בנט, סם ריילי בדמות פיצוויליאם דארסי, בלה היתקוט בדמות ג'יין בנט, דאגלס בות' בתפקיד צ'ארלס בינגלי וצ'ארלס דאנס בתפקיד מר בנט.

#### אזכורים נוספים
* בפרק "The Day the Earth Stood Stupid" בסיטקום פיוצ'רמה.

### תיאטרון
* "גאווה ודעה קדומה" (1935) מחזה שהועלה בברודוויי והיווה בסיס לסרט משנת 1940.
* "התרשמויות ראשונות" (1959) גרסה מוזיקלית שהועלתה בברודוויי.
* "גאווה ודעה קדומה" (2013) אופרה מאת גאי וית'רס שהועלתה לראשונה על ידי איגוד האופרה של אוניברסיטת קארדיף.

## [[מנספילד פארק]] (1814)
### קולנוע וטלוויזיה

#### עיבודים חופשיים
* "מטרופוליטן" (1990) סרטו של ויט סטילמן הוא עיבוד מודרני לרומן "מנספילד פארק" המתרחש במנהטן ובלונג איילנד (בסרט מוזכרת גם ג'יין אוסטן).
* "ממנספילד באהבה" (2014) יומן וידאו ביוטיוב עיבוד לרומן המספר את סיפורה של פרנקי פרייס שעובדת בבית המלון "מנספילד פארק" ומתקשרת עם אחיה המשרת בחיל הים באמצעות סרטוני וידאו.

### תיאטרון
* "מנספילד פארק" (2011) אופרה קאמרית מאת המלחין ג'ונתן דאב  וליברית מאת אלסדייר מידלטון .
* "מנספילד פארק" (2012) עיבוד בימתי מאת טים לוסקומב בהפקת תיאטרון רויאל, ברי סנט אדמונדס. הוצג ב-2012 ו-2013 בסיבוב הופעות בבריטניה. המחזה יצא לאור בהוצאת אוברון בוקס ().

## [[אמה (ספר)|אמה]] (1815)
### קולנוע וטלוויזיה

#### עיבודים חופשיים
* "קלולס" (1995) עיבוד מודרני של הרומן שעלילתו מתרחשת בבית ספר תיכון בבוורלי הילס. את הסרט ביימה איימי הקרלינג ומככבת בו אלישה סילברסטון.
* "קלולס" (1996) סדרת טלוויזיה המבוססת על הסרט באותו שם.
* "איישה" ("Aisha") (2010) סרט בשפה ההינדית, עיבוד מודרני לרומן "אמה" בדומה ל"קלולס".

## [[מנזר נורת'אנגר]] (1817)
### קולנוע וטלוויזיה

#### עיבודים חופשיים
* "Pup Fiction" (1998) פרק בסדרת הטלוויזיה לילדים "וישבון" . הכלב וישבון מגלם את הנרי טילני, איימי אקר מככבת בתפקיד קתרין מורלנד.

## [[הטיית לב]] (1817)
### קולנוע וטלוויזיה

### עיבודים חופשיים
* עלילת הספר "ברידג'ט ג'ונס: עובדות החיים" מאת הלן פילדינג מבוססת על הרומן "הטיית לב".

## [[ליידי סוזן]] (1871)
### קולנוע וטלוויזיה

## אזכורים נוספים
* "ג'יין אוסטן במנהטן" סרט מ-1980.
* "מועדון הקריאה של ג'יין אוסטן" סרט מ-2007 על קבוצת דיון על ספריה של ג'יין אוסטן. הסרט מבוסס על רומן באותו שם מאת קארן ג'וי פולר.
* "למצוא את מר דארסי"  - קומדיה רומנטית משנת 2013 בכיכובה של קרי ראסל.

## לקריאה נוספת

* Macdonald, Gina and Andrew Macdonald, eds. *Jane Austen on Screen*. Cambridge: Cambridge University Press, 2003. .
* Pucci, Suzanne Rodin and James Thompson, eds. *Jane Austen and Co.: Remaking the Past in Contemporary Culture*. Buffalo: State University of New York Press, 2003. .
* Troost, Linda and Sayre Greenfield, eds. *Jane Austen in Hollywood*. 2nd ed. Lexington: University Press of Kentucky, 2001. .


## הערות שוליים

קטגוריה:ג'יין אוסטן